ai4bharat/Pralekha huggingface dataset:
गृह मंत्रालय
केंद्रीय गृह मंत्री ने आज केंद्रीय वित्त मंत्री द्वारा घोषित संरचनात्मक सुधार उपायों की सराहना की
एक मजबूत, सुरक्षित और सशक्त भारत मोदी सरकार की सर्वोच्च प्राथमिकता है: श्री अमित शाह
पीएम मोदी का रिफॉर्म, परफॉर्म और ट्रांसफॉर्म का मंत्र पिछले 6 साल से भारत के अभूतपूर्व विकास की कुंजी है: गृह मंत्री
केंद्रीय गृह मंत्री श्री अमित शाह ने आज केंद्रीय वित्त मंत्री द्वारा घोषित संरचनात्मक सुधार के उपायों की सराहना करते हुए कहा कि वे आज के ऐतिहासिक फैसलों के लिए प्रधानमंत्री श्री नरेन्द्र मोदी और वित्त मंत्री श्रीमती निर्मला सीतारमण का धन्यवाद करते हैं। इन फैसलों से हमारी अर्थव्यवस्था में निश्चय ही तेजी आएगी और इनसे आत्मनिर्भर भारत के लिए हमारे प्रयासों में भी तेजी आएगी। उन्होंने कहा कि प्रधानमंत्री मोदी का रिफॉर्म, परफॉर्म और ट्रांसफॉर्म का मंत्र पिछले 6 साल से भारत के अभूतपूर्व विकास की कुंजी है।
श्री अमित शाह ने कोयला उत्पादन क्षेत्र में भारत को आत्म-निर्भर बनाने हेतु अभूतपूर्व कदम उठाने के लिए पीएम मोदी को बधाई देते हुए कहा कि कोयला क्षेत्र में बुनियादी ढांचे के विकास के लिए 50,000 करोड़ रुपए देना और वाणिज्यिक खनन की शुरुआत एक स्वागत योग्य नीतिगत सुधार है जिससे क्षेत्र में अधिक प्रतिस्पर्धा और पारदर्शिता आएगी।
गृह मंत्री श्री अमित शाह ने कहा कि रक्षा विनिर्माण में 74 फीसदी तक एफडीआई की सीमा बढ़ाना और कुछ चयनित हथियारों/ उनके कलपुर्जों पर वर्षवार समय सीमा के साथ प्रतिबंध लगाना निश्चय ही मेक इन इंडिया अभियान को बढ़ावा देगा और देश के आयात बोझ को कम करेगा। उन्होंने कहा कि एक मजबूत, सुरक्षित और सशक्त भारत मोदी सरकार की सर्वोच्च प्राथमिकता है।
श्री अमित शाह ने विमानन क्षेत्र को बढ़ावा देने के लिए भविष्यवादी फैसले लेने पर पीएम मोदी को धन्यवाद दिया। उन्होंने कहा कि एयर स्पेस के उपयोग पर प्रतिबंधों में ढील देने से हमारे विमानन क्षेत्र को लगभग 1000 करोड़ रुपये सालाना का लाभ होगा। इसके साथ ही भारत को विमान एमआरओ का वैश्विक केंद्र बनाने के लिए एमआरओ के लिए कर व्यवस्था को युक्तिसंगत बनाया गया है।
अंतरिक्ष और सामाजिक बुनियादी ढांचे के विकास के क्षेत्र में निजी क्षेत्र की उपस्थिति को बढ़ावा देने के फैसले के बारे में बात करते हुए गृह मंत्री ने कहा- मैं सामाजिक बुनियादी ढांचे के विकास में निजी क्षेत्र के निवेश को बढ़ावा देने के लिए 8100 करोड़ रुपये की पुनर्निर्माण व्यवहार्यता गैप फंडिंग और अंतरिक्ष गतिविधियों में निजी भागीदारी को प्रोत्साहित करने जैसे आज के फैसलों के लिए पीएम मोदी की सराहना करता हूँ।
एएम/ एके
(Visitor Counter : 196
ग्रामीण विकास मंत्रालय
केन्द्रीय ग्रामीण विकास मंत्री श्री नरेन्द्र सिंह तोमर ने ‘आत्मा गांव की सुविधा शहर की’ शीर्षक से श्यामाप्रसाद मुखर्जी ग्रामीण मिशन के चौथे वार्षिक समारोह का उद्घाटन किया
केन्द्रीय ग्रामीण विकास, पंचायती राज, कृषि और किसान कल्याण मंत्री श्री नरेन्द्र सिंह तोमर ने आज नई दिल्ली स्थित डॉ. अम्बेडकर अंतर्राष्ट्रीय केन्द्र में श्यामा प्रसाद मुखर्जी ग्रामीण मिशन के चौथे वार्षिक समारोह का उद्घाटन किया। इस मिशन की शुरुआत प्रधानमंत्री श्री नरेन्द्र मोदी ने 21 फरवरी, 2016 को विकास की दहलीज पर खड़े ग्रामीण इलाकों के उत्प्रेरक प्रयासों की संकल्पना के साथ की थी। इसका उद्देश्य समन्वित और समयबद्ध तरीके से सभी मूलभूत सुविधाएं, बुनियादी ढांचे के साथ ही आर्थिक विकास के अवसर प्रदान करके संपूर्ण रूप से समूह बनाना है।
औपचारिक दीप प्रज्ज्वलित करने के बाद उपस्थित जनों को संबोंधित करते हुए श्री नरेन्द्र सिंह तोमर ने मिशन की चौथी वर्षगांठ के अवसर पर प्रतिभागियों को बधाई देते हुए कहा रूर्बन मिशन में भारतीय संस्कृति और परंपरा की भावना का समावेश है। उन्होंने यह भी कहा कि किसी क्षेत्र के समग्र विकास के लिए समुदाय परिप्रेक्ष्य को ध्यान में रखना होगा और कलस्टर पहुंच इस बारे में बहुत लाभदायक है। उन्होंने यह अनुरोध किया कि लोगों को ‘सबका साथ सबका विकास’ के उद्देश्य को हासिल करने के लिए समर्पित होना चाहिए और गांव और ग्रामीण भारत के विकास के लिए समुदाय भावना के साथ काम करना चाहिए । उन्होंने कहा जब समुदाय भावना और प्रयासों में बढ़ोतरी होती है तब केंद्र और राज्य कलस्टरों की विकास के लिए मिलकर काम करेंगे और सभी योजनाओं को इस उद्देश्य की दिशा में समावेशी बनाया जाएगा।
ग्रामीण विकास सचिव श्री राजेश भूषण ने रुर्बन मिशन के अंतर्गत सकारात्मक हस्तक्षेप और सफलता की कहानियों की प्रशंसा की। उन्होंने अनुभव और कठिनाइयों को साझा करने के लिए विभिन्न राज्यों एवं पंचायती राज संस्थानों के सभी प्रतिभागियों का स्वागत किया, ताकि अन्य लोग उनसे कुछ सीखें और समग्र कार्यान्वयन में सुधार कर सकें। श्री भूषण ने मिशन के तहत उपलब्धियों पर प्रकाश डालते हुए कहा कि मंत्रालय द्वारा अब तक 300 क्लस्टर आवंटित किए गए हैं, जिनमें से 296 को मंजूरी मिल गई है।
मिशन के महत्व के बारे में बात करते हुए श्री भूषण ने कहा कि यह मिशन केंद्र सरकार और राज्य सरकारों की योजनाओं का मेल है, जिससे योजनाबद्ध और संगठित तरीके से क्षेत्र का समग्र विकास होता है। उन्होंने बताया कि यह मिशन रोजगार के अवसर प्रदान करता है। इसके साथ ही साथ यह ग्रामीण भारत में अपशिष्ट प्रबंधन, स्मार्ट क्लासरूम, पाइप द्वारा जलापूर्ति, सड़कें, कृषि प्रसंस्करण और प्राथमिक उत्पादन में मूल्य वृद्धि जैसी बुनियादी सुविधाएं प्रदान करता है और यह गांवों के समग्र विकास के लिए महत्वपूर्ण है।
प्रधानमंत्री कार्यालय
फ्रांस के राष्ट्रपति ने टेलीफोन करके प्रधानमंत्री श्री नरेन्द्र मोदी को बधाई दी
फ्रांस के राष्ट्रपति श्री इमैनुअल मैक्रोन ने प्रधानमंत्री श्री नरेन्द्र मोदी को फोन करके चुनाव में विजय पर उन्हें बधाई दी।
दोनों नेताओं ने भारत और फ्रांस के बीच रणनीतिक साझेदारी को और मजबूत बनाने के लिए एक साथ काम करने का संकल्प दोहराया। प्रधानमंत्री श्री मोदी ने महत्वपूर्ण विषयों पर भारत को समर्थन देने के लिए फ्रांस को धन्यवाद दिया।
राष्ट्रपति मैक्रोन ने प्रधानमंत्री श्री मोदी को लोकतांत्रिक विश्व का एक अग्रणी नेता बताते हुए अगस्त 2019 में द्विपक्षीय बैठक और बियारिट्ज में जी-7 शिखर बैठक में भाग लेने के लिए प्रधानमंत्री मोदी की फ्रांस यात्रा के आमंत्रण को दोहराया।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 96.82 करोड़ के पार पहुंचा
स्वस्थ होने की वर्तमान दर 98.07 प्रतिशत है, जो मार्च 2020 के बाद उच्चतम है
पिछले 24 घंटों में 18,987 दैनिक नये मामले दर्ज हुए
भारत में सक्रिय मामलों की कुल संख्या  है, जो इस समय कुल मामलों का 0.61 प्रतिशत है
साप्ताहिक पॉजिटिविटी दर  पिछले 111 दिनों से तीन प्रतिशत से नीचे बनी हुई है
पिछले 24 घंटों के दौरान टीके की 35,66,347 खुराकें लगाने के साथ आज सात बजे सुबह तक की अस्थायी रिपोर्ट के अनुसार देश का कोविड-19 टीकाकरण कवरेज 96.82 करोड़  के पार पहुंच गया। इसे 94,82,108 सत्रों के जरिये पूरा किया गया।
आज प्रातः सात बजे तक प्राप्त रिपोर्ट के अनुसार पूरा ब्यौरा इस प्रकार हैः
|
|
स्वास्थ्यकर्मी
|
|
पहलीखुराक
|
|
1,03,75,639
|
|
दूसरीखुराक
|
|
90,58,495
|
|
अग्रिमपंक्तिकेकर्मी
|
|
पहलीखुराक
|
|
1,83,60,413
|
|
दूसरीखुराक
|
|
1,54,56,207
|
|
18-44 वर्षआयुवर्ग
|
|
पहलीखुराक
|
|
39,01,04,011
|
|
दूसरीखुराक
|
|
10,70,45,167
|
|
45-59 वर्षआयुवर्ग
|
|
पहलीखुराक
|
|
16,69,84,547
|
|
दूसरीखुराक
|
|
8,49,05,479
|
|
60 वर्षसेअधिक
|
|
पहलीखुराक
|
|
10,53,36,375
|
|
दूसरीखुराक
|
|
6,05,94,664
|
|
योग
|
|
96,82,20,997
पिछले 24 घंटों में 19,808 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,33,62,709 है।
परिणामस्वरूप भारत में कोविड से स्वस्थ होने की वर्तमान दर इस समय 98.07 प्रतिशत है, जो मार्च 2020 के बाद से उच्चतम दर है।
लगातार 109 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 18,987 दैनिक नये मामले दर्ज किये गये।
इस समय सक्रिय मामलों की संख्या 2,06,586 है, जो 215 में दिनों में न्यूनतम हैं। सक्रिय मामले देश के कुल पॉजिटिव मामलों का इस समय 0.61 प्रतिशत हैं।
देश में जांच क्षमता को लगातार बढ़ाया जा रहा है, इसके तहत देश में पिछले 24 घंटों के दौरान कुल 13,01,083 जांच की गईं। भारत ने अब तक 58.76 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.44 प्रतिशत है, जो पिछले 111 दिनों में 3 प्रतिशत से नीचे कायम है।दैनिक पॉजिटिविटी दर 1.46 प्रतिशत है। वह भी पिछले 45 दिनों से तीन प्रतिशत से नीचे और 128 दिनों से लगातार पांच प्रतिशत से कम पर बनी हुई है।
रक्षा मंत्रालय
डीआरडीओ ने कंट्रोल्ड एरियल डिलीवरी सिस्टम का हवाई प्रदर्शन किया
आगरा के हवाई वितरण अनुसंधान एवं विकास प्रतिष्ठान  ने 18 दिसंबर 2021 को 500 किलोग्राम क्षमता  के कंट्रोल्ड एरियल डिलीवरी सिस्टम का हवाई प्रदर्शन किया। एडीआरडीई, आगरा रक्षा अनुसंधान एवं विकास संगठन  की एक अनुसंधान व विकास प्रयोगशाला है और यह हवाई प्रदर्शन स्वतंत्रता के 75 वर्ष पूरे होने के उपलक्ष्य में 'आजादी का अमृत महोत्सव' मनाने के लिए आयोजित गतिविधियों की श्रृंखला का एक हिस्सा है।
सीएडीएस-500 का उपयोग रैम एयर पैराशूट  की युद्धाभ्यास क्षमताओं का उपयोग करके पूर्व निर्धारित स्थान पर 500 किलोग्राम तक के पेलोड की सटीक डिलीवरी के लिए किया जाता है। यह अपनी उड़ान के दौरान सभी आवश्यक जानकारी के लिए निर्देशांक, ऊंचाई और शीर्षक सेंसर में ग्लोबल पोजिशनिंग सिस्टम का उपयोग करता है। सीएडीएस, अपनी ऑनबोर्ड इलेक्ट्रॉनिक्स इकाई के साथ, ऑपरेटिंग नियंत्रण प्रणाली द्वारा निर्धारित लक्ष्य स्थल की ओर वेपॉइंट नेविगेशन का उपयोग करके अपने उड़ान पथ को स्वायत्त रूप से संचालित करता है।
इसने मालपुरा के ड्रॉप जोन में 5000 मीटर की ऊंचाई से कार्यप्रणाली का सफलतापूर्वक प्रदर्शन किया गया। सिस्टम को एएन32 विमान से पैरा-ड्रॉप किया गया था और फिर स्वायत्त मोड में पूर्वनिर्धारित लैंडिंग बिंदु पर ले जाया गया था। भारतीय सेना और भारतीय वायु सेना के ग्यारह पैराट्रूपर्स ने हवा में सीएडीएस-500 का पीछा किया और एक साथ नीचे उतरे।
इलेक्ट्रानिक्स एवं आईटी मंत्रालय
MyGov ने संस्कृति मंत्रालय के सहयोग से ‘युवा प्रतिभा- सिंगिंग टैलेंट हंट’ लॉन्च किया
विभिन्न गायन विधाओं में नई और युवा प्रतिभाओं का चयन तथा उनकी पहचान करके राष्ट्रीय तौर पर जमीनी स्तर पर भारतीय संगीत को बढ़ावा देने के उद्देश्य से, संस्कृति मंत्रालय के सहयोग से MyGov बुधवार, 10 मई 2023 को एक सिंगिंग टैलेंट हंट ‘युवा प्रतिभा’ लॉन्च कर रहा है।
प्रतियोगिता के लिए प्रारंभिक सबमिशन डेढ़ महीने की अवधि के लिए खुला रहेगा।
सिंगिंग टैलेंट हंट देशभर के नागरिकों के लिए अपनी गायन प्रतिभा और कौशल प्रदर्शित करने तथा राष्ट्रीय पहचान हासिल करने का एक अनूठा अवसर है। यदि कोई न्यू इंडिया का उभरता कलाकार गायक या संगीतकार बनना चाहता है, तो वह युवा प्रतिभा - सिंगिंग टैलेंट हंट में भाग ले सकता है और विभिन्न शैलियों में अपने मधुर आवाज को प्रदर्शित कर सकता है:
- लोक संगीत
- देशभक्ति के गीत
- समसामयिक गीत
कैसे भाग लें:
- https://innovateindia.mygov.in/ पर लॉग इन करें।
- प्रतियोगिता सभी भारतीय नागरिकों के लिए खुली है।
- सभी प्रविष्टियां MyGov पोर्टल पर जमा की जानी चाहिए। किसी अन्य माध्यम से जमा की गई प्रविष्टियों पर मूल्यांकन के लिए विचार नहीं किया जाएगा।
- प्रतिभागियों को गाते हुए एक वीडियो रिकॉर्ड करना होगा और यूट्यूब , गूगल ड्राइव, ड्रॉपबॉक्स आदि के माध्यम से अपनी प्रविष्टि जमा करनी होगी तथा यह सुनिश्चित करना होगा कि लिंक को खोलने में सुविधा हो। यदि लिंक का एक्सेस नहीं दिया जाएगा तो प्रविष्टियां स्वतः ही अयोग्य हो जाएंगी।
- यह प्रतियोगिता हिंदी और अंग्रेजी में उपलब्ध होगी।
- प्रतियोगिता में एक प्रतिभागी केवल एक बार ही भाग ले सकता है।
- शीर्ष 3 विजेताओं की घोषणा नई दिल्ली में फिनाले  में की जाएगी।
पुरस्कार और मान्यता:
- प्रथम विजेता: 1,50,000/- रूपए + ट्रॉफी + प्रमाणपत्र
- द्वितीय विजेता: 1,00,000/- रूपए + ट्रॉफी + प्रमाणपत्र
- तृतीय विजेता: 50,000/- रूपए + ट्रॉफी + प्रमाणपत्र
- 12 प्रतियोगियों, प्रत्येक को 10,000/- रूपए नकद पुरस्कार प्रदान किया जाएगा।
मेंटरशिप: शीर्ष 3 विजेताओं को मेंटरशिप स्टाइपेंड के साथ 1 महीने की अवधि के लिए मेंटर किया जाएगा।
MyGov नागरिकों को प्रतियोगिता में भाग लेने और राष्ट्रीय स्तर पर पहचान बनाने के लिए आमंत्रित कर रहा है। अधिक जानकारी के लिए https://innovateindia.mygov.in/singing-challenge/ पर जाएं।
प्रधानमंत्री कार्यालय
परिणामों की सूची: मालदीव के राष्ट्रपति की भारत की आधिकारिक यात्रा
A. ग्राउंडब्रेकिंग/परियोजनाओं की समीक्षा
1. ग्रेटर माले कनेक्टिविटी प्रोजेक्ट की आधारशिला रखना - 500 मिलियन अमेरिकी डालर की भारत द्वारा वित्त पोषित परियोजना- इसके स्थायी कार्यों का शुभारंभ करना
2. हुलहुमले में 4,000 सामुदायिक आवास इकाइयों के निर्माण, जिसके लिए 227 मिलियन अमेरिकी डालर का वित्त पोषण एक्ज़िम बैंक ऑफ इंडिया के क्रेता क्रेडिट वित्त के तहत किया जा रहा है, की प्रगति की समीक्षा
3. भारत मालदीव विकास सहयोग का समग्र आंकलन, जिसमें 34 द्वीपों में अड्डू सड़कें एवं भूमि उद्धार, जलापूर्ति एवं स्वच्छता तथा शुक्रवार की मस्जिद के जीर्णोद्धार से जुड़ी परियोजनाएं शामिल हैं
B. समझौते/समझौता ज्ञापनों का आदान-प्रदान
1. एनआईआरडीपीआर, भारत और स्थानीय सरकार प्राधिकरण, मालदीव के बीच मालदीव की स्थानीय परिषदों और महिला विकास समिति के सदस्यों के क्षमता निर्माण और प्रशिक्षण से संबंधित समझौता ज्ञापन
2. इन्कोइस, भारत और मत्स्यपालन मंत्रालय, मालदीव के बीच संभावित मछली पकड़ने के क्षेत्र पूर्वानुमान क्षमता निर्माण एवं डेटा साझाकरण और समुद्री वैज्ञानिक अनुसंधान के क्षेत्र में सहयोग से संबंधित समझौता ज्ञापन
3. सीईआरटी-भारत और एनसीआईटी, मालदीव के बीच साइबर सुरक्षा के क्षेत्र में सहयोग के लिए समझौता ज्ञापन
4. एनडीएमए, भारत और एनडीएमए, मालदीव के बीच आपदा प्रबंधन के क्षेत्र में सहयोग के लिए समझौता ज्ञापन
5. एक्ज़िम बैंक, भारत और वित्त मंत्रालय, मालदीव के बीच मालदीव में पुलिस बुनियादी ढांचे के लिए 41 मिलियन अमेरिकी डालर के क्रेता ऋण वित्तपोषण का समझौता
6. हुलहुमले में निर्मित की जाने वाली अतिरिक्त 2,000 सामुदायिक आवास इकाइयों के लिए 119 मिलियन अमेरिकी डालर के क्रेता ऋण वित्तपोषण के अनुमोदन से संबंधित एक्ज़िम बैंक ऑफ़ इंडिया और वित्त मंत्रालय, मालदीव के बीच आशय पत्र
C. घोषणाएं
1. मालदीव में बुनियादी ढांचा परियोजनाओं के वित्तपोषण के लिए 100 मिलियन अमेरिकी डालर की नई लाइन ऑफ क्रेडिट प्रदान करना
2. लाइन ऑफ क्रेडिट के तहत 128 मिलियन अमेरिकी डालर की हनीमाधू हवाई अड्डा विकास परियोजना के लिए ईपीसी अनुबंध प्रदान करने की स्वीकृति
3. लाइन ऑफ क्रेडिट के तहत 324 मिलियन अमेरिकी डालर की गुलहिफाहलू बंदरगाह विकास परियोजना के डीपीआर की स्वीकृति और निविदा प्रक्रिया की शुरूआत
4. लाइन ऑफ क्रेडिट के तहत 30 मिलियन अमेरिकी डालर की कैंसर अस्पताल परियोजना के लिए व्यवहार्यता रिपोर्ट और वित्तीय समापन की स्वीकृति
5. हुलहुमले में अतिरिक्त 2,000 सामुदायिक आवास इकाइयों के लिए भारतीय एक्ज़िम बैंक द्वारा 119 मिलियन अमेरिकी डालर का क्रेता ऋण वित्तपोषण
6. मालदीव से भारत को शुल्क मुक्त टूना निर्यात की सुविधा
7. मालदीव राष्ट्रीय रक्षा बल को पहले प्रदान किए गए जहाज-सीजीएस हुरवी- के स्थान पर एक प्रतिस्थापन जहाज की आपूर्ति
8. मालदीव राष्ट्रीय रक्षा बल को दूसरे लैंडिंग क्राफ्ट असॉल्ट  की आपूर्ति
9. मालदीव राष्ट्रीय रक्षा बल को 24 जनोपयोगी वाहनों का उपहार
श्रम और रोजगार मंत्रालय
लेबर ब्यूरो, चंडीगढ़ में कोविशील्ड टीकाकरण के लिए पहले टीकाकरण कैंप का आयोजन किया गया
लेबर ब्यूरो, चंडीगढ़ ने 45 वर्ष से अधिक उम्र के लोगों के लिए कोविशील्ड टीकाकरण हेतु आज अपने परिसर में पहले टीकाकरण शिविर का आयोजन किया। शिविर में कुल 30 लोगों को कोविशील्ड टीका लगाया गया, जिसमें लेबर ब्यूरो और भुगतान एवं लेखा कार्यालय के अधिकारी तथा चंडीगढ़ के लेबर ब्यूरो और प्रमुख श्रम आयुक्त चंडीगढ़ तथा उनके परिवार के सदस्य शामिल थे। इस शिविर का आयोजन चंडीगढ़ के स्वास्थ्य विभाग के सहयोग से किया गया। स्वास्थ्य विभाग ने इस टीकाकरण अभियान के लिए स्वास्थ्य कर्मियों की एक समर्पित टीम को तैनात किया था और यह पूरी प्रक्रिया एक डॉक्टर की देखरेख में सम्पन्न हुई।
लेबर ब्यूरो कार्यालय से संबंधित सभी सदस्यों और उनके परिवार के सभी सदस्यों से टीका लगवाने का आह्वान करते हुए लेबर ब्यूरो के महानिदेशक श्री डी.पी.एस. नेगी ने इस टीकाकरण अभियान के महत्व पर जोर डालते हुए कहा कि टीकाकरण का अर्थ सिर्फ इतना नहीं है कि कोई भी व्यक्ति इस वायरस से सुरक्षित होगा बल्कि इससे यह भी सुनिश्चित होता है कि टीकाकरण के बाद कोई भी व्यक्ति भविष्य में इस संक्रमण को फैलाने वालों में शामिल नहीं होगा। उन्होंने आगे कहा कि जब कोई व्यक्ति टीका लगवा लेता है तो वह न सिर्फ स्वयं को इस घातक जानलेवा वायरस से सुरक्षित करता है बल्कि अपने परिवार के सदस्यों को भी सुरक्षित करता है और इसके परिणामस्वरूप कर्मचारी और अधिक समर्पण भाव तथा आत्मविश्वास के साथ अपनी सेवा में लग जाता है। श्री नेगी ने टीकाकरण के संबंध में किसी तरह के भ्रम या आशंका से दूर रहकर टीकाकरण करवाने की बात कही। उन्होंने कहा कि टीकाकरण इस समय सबसे बड़ा सामाजिक कार्य है क्योंकि यह वायरस के संक्रमण की श्रृंखला को तोड़ने में मददगार होता है जो कि इस समय की सबसे बड़ी आवश्यकता है।
स्वास्थ्य एवं परिवार कल्याण मंत्रालय
भारत में पिछले 24 घंटे में कोविड-19 के 60,753 दैनिक नये मामले दर्ज किए गए
भारत में कोविड-19 के सक्रिय मामले और घटकर 7,60,019 हुए, संख्या 74 दिनों के बाद सबसे कम
लगातार 37वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा
रिकवरी रेट बढ़कर 96.16 प्रतिशत हुआ
दैनिक पॉजिटिविटी रेट 2.98 प्रतिशत, लगातार 12वें दिन पांच प्रतिशत से कम
भारत में दैनिक नये मामलों की संख्या में लगातार कमी दर्ज की जा रही है। पिछले 24 घंटे में देश में 60,753दैनिक नये मामले दर्ज किए गए।
लगातार 12वें दिन देश में कोविड-19 के नये मामलों की संख्या एक लाख से कम दर्ज की गयी। यह केंद्र और राज्यों/केंद्रशासित प्रदेशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की संख्या लगातार घट रही है। सक्रिय मामलों की संख्या गिरकर आज 7,60,019 हो गयी। सक्रिय मामलों की संख्या में 74 दिनों के बाद हुई यह सबसे ज्यादा कमी है।
पिछले 24 घंटे में सक्रिय मामलों की संख्या में कुल 38,637 की कमी आयी है। यह अब देश के कुल कोविड पॉजिटिव मामलों का केवल 2.55 प्रतिशत है।
साथ ही ज्यादा लोगों के कोविड-19 संक्रमण से स्वस्थ होने के साथ लगातार 37वें दिन बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से ज्यादा है। पिछले 24 घंटे में बीमारी से 97,743 लोग स्वस्थ हुए हैं।
पिछले 24 घंटे में दैनिक नये मामलों की तुलना में बीमारी सेकरीब 37 हजार से ज्यादा  लोग स्वस्थ हुए हैं।
भारत में महामारी के शुरू होने के बाद से पहले ही कुल 2,86,78,390 लोगों में कोविड-19 ठीक हो चुका है और पिछले 24 घंटे में बीमारी से कुल 97,743 लोग स्वस्थ हुए हैं। बीमारी से स्वस्थ होने की राष्ट्रीय दर भी बेहतर होकर 96.16 प्रतिशत हो गयी है और इसमें लगातार वृद्धि हो रही है।
भारत में पिछले 24 घंटे में कुल 19,02,009 जांच हुईं जिसके साथ अब तक हुए जांच की कुल संख्या 38.92 करोड़ से ज्यादा  है।
जहां एक तरफ पूरे देश में कोविड की जांच बढ़ गयी है, वहीं दूसरी तरफ साप्ताहिक पॉजिटिविटी रेट भी लगातार घट रहा है। साप्ताहिक पॉजिटिविटी रेट इस समय 3.58 प्रतिशत है जबकि दैनिक पॉजिटिविटी रेट आज 2.98 प्रतिशत हो गया। यह लगातार 12 दिनों से पांच प्रतिशत से कम बना हुआ है।
भारत में अब तक कोविड-19 टीके की 27.23 करोड़ से ज्यादा खुराक दी जा चुकी है। अस्थायी रिपोर्ट के अनुसार आज सुबह सात बजे तक 37,48,147 सत्रों में देश में कोविड-19 के टीके की कुल 27,23,88,783 खुराक दी जा चुकी हैं। पिछले 24 घंटे में टीके की 33,00,085 खुराक दी गयीं।
इनमें ये शामिल हैं:
|
|
एचसीडब्ल्यू
|
|
पहली खुराक
|
|
1,01,03,317
|
|
|
|
दूसरी खुराक
|
|
70,47,769
|
|
एफएलडब्ल्यू
|
|
पहली खुराक
|
|
1,70,41,025
|
|
|
|
दूसरी खुराक
|
|
89,95,949
|
|
आयु वर्ग 18-44 वर्ष
|
|
पहली खुराक
|
|
5,17,64,981
|
||
|
दूसरी खुराक
|
|
11,43,777
|
|
आयु वर्ग 45-60 वर्ष
|
|
पहली खुराक
|
|
7,90,19,144
|
||
|
दूसरी खुराक
|
|
1,25,08,833
|
|
60 वर्ष से ज्यादा
|
|
पहली खुराक
|
|
6,39,72,814
|
|
|
|
दूसरी खुराक
|
|
2,07,91,174
|
|
कुल
|
||
|
27,23,88,783
एमजी/एम/पीके/डीसी
(
प्रधानमंत्री कार्यालय
जकार्ता, इंडोनेशिया की यात्रा पर रवाना होने से पूर्व प्रधानमंत्री का वक्तव्य
मैं महामहिम श्री जोको विडोडो के निमंत्रण पर आसियान से संबंधित बैठकों में भाग लेने के लिए जकार्ता, इंडोनेशिया रवाना हो रहा हूं।
मेरा पहला कार्यक्रम 20वां आसियान-भारत शिखर सम्मेलन होगा। मैं चौथे दशक में प्रवेश कर चुकी हमारी साझेदारी के भविष्य की रूपरेखा पर आसियान नेताओं के साथ चर्चा करने के लिए उत्सुक हूं। आसियान के साथ सहभागिता भारत की "एक्ट ईस्ट" नीति का महत्वपूर्ण आधार है। पिछले वर्ष हुई व्यापक रणनीतिक साझेदारी ने हमारे संबंधों को नया उत्साह प्रदान किया है।
इसके उपरांत, मैं 18वें पूर्वी एशिया शिखर सम्मेलन में शिरकत करूंगा। यह मंच खाद्य एवं ऊर्जा सुरक्षा, पर्यावरण, स्वास्थ्य और डिजिटल परिवर्तन सहित क्षेत्र के लिए महत्वपूर्ण मुद्दों पर विचार-विमर्श करने का उपयोगी अवसर प्रदान करता है। मैं इन वैश्विक चुनौतियों से सामूहिक रूप से निपटने के लिए अन्य ईएएस नेताओं के साथ व्यावहारिक सहयोग के उपायों के बारे में वैचारिक आदान-प्रदान करने के लिए उत्सुक हूं।
पिछले साल बाली में आयोजित जी-20 शिखर सम्मेलन में भाग लेने के लिए इंडोनेशिया की मेरी यात्रा की स्मृतियां आज भी मेरे जहन में ताज़ा हैं और मुझे विश्वास है कि इस यात्रा से आसियान क्षेत्र के साथ हमारी सहभागिता और मजबूत होगी।
उप राष्ट्रपति सचिवालय
"हमारा तिरंगा हमारा गौरव है" - उपराष्ट्रपति
उपराष्ट्रपति ने सांसदों के साथ 'हर घर तिरंगा' बाइक रैली को झंडी दिखाई
उपराष्ट्रपति ने कहा कि ऐसे आयोजनों से संसद में टकराव कम होगा
उपराष्ट्रपति ने वर्ष 2047 तक भारत को दुनिया में नंबर एक बनाने का आह्वान किया
उपराष्ट्रपति ने औपनिवेशिक सरकार द्वारा प्रतिबंधित की गई एक कविता का पाठ किया
उपराष्ट्रपति श्री जगदीप धनखड़ ने आज प्रगति मैदान, नई दिल्ली से 'हर घर तिरंगा' बाइक रैली को झंडी दिखाकर रवाना करते हुए कहा कि "हमारा तिरंगा हमारा गौरव है"। संस्कृति मंत्रालय द्वारा आयोजित इस विशिष्ट बाइक रैली में कई सांसदों और केंद्रीय मंत्रियों ने भी भाग लिया।
इस रैली में भाग लेने वाले सांसदों के उत्साह और प्रसन्नता की सराहना करते हुए उपराष्ट्रपति ने आशा व्यक्त की कि इस तरह के आयोजनों से संसद में टकराव कम होगा।
उपस्थित लोगों को संबोधित करते हुए उपराष्ट्रपति ने सभी से भारतीय होने पर गर्व करने और सदैव राष्ट्र को पहले रखने का भी आह्वान किया। भारत द्वारा सभी क्षेत्रों में की गई शानदार प्रगति का उल्लेख करते हुए श्री धनखड़ ने कहा कि हमें इस तरह काम करना है और अपने युवाओं का इस तरह से मार्गदर्शन करना चाहिए कि 2047 में, जब भारत अपनी आजादी के 100 साल पूरे करेगा, तो हमारा स्थान वैश्विक मंच पर शीर्ष पर हो।
उपराष्ट्रपति ने यह भी रेखांकित किया कि आज स्वतंत्रता सेनानियों और संस्थापकों के बलिदान तथा योगदान को मान्यता देने और स्मरण करने का अवसर है। उन्होंने प्रत्येक भारतीय से यह सुनिश्चित करने का आह्वान किया कि राष्ट्रीय ध्वज, जो हमारे राष्ट्र के गौरव का प्रतीक है, वह हमेशा ऊंचा लहराए।
उपराष्ट्रपति ने इस पहल को आगे बढ़ाने के लिए 'हर घर तिरंगा' अभियान और बाइक-रैली के सफल आयोजन के लिए संस्कृति मंत्रालय के प्रयासों की भी सराहना की।
इस अवसर पर केंद्रीय वाणिज्य और उद्योग, उपभोक्ता मामले, खाद्य एवं सार्वजनिक वितरण तथा वस्त्र मंत्री श्री पीयूष गोयल, संस्कृति, पर्यटन और उत्तर-पूर्वी क्षेत्र विकास मंत्री श्री जी किशन रेड्डी, सूचना एवं प्रसारण तथा युवा कार्यक्रम एवं खेल मंत्री श्री अनुराग सिंह ठाकुर, जल शक्ति मंत्री श्री गजेंद्र सिंह शेखावत, संस्कृति राज्य मंत्री श्रीमती मीनाक्षी लेखी, सांसद और अन्य गणमान्य व्यक्ति भी उपस्थित थे।
उपराष्ट्रपति के भाषण का पूरा पाठ पढ़ने के लिए निम्नलिखित लिंक है, क्लिक करें -
https://pib.gov.in/PressReleasePage.aspx?PRID=1947647
वस्त्र मंत्रालय
कपड़ा मंत्री ने हस्तशिल्प परिसर का शिलान्यास किया
श्रीमती स्मृति जुबीन इरानी नई दिल्ली में हस्तशिल्प परिसर का शिलान्यास करते हुए
कपड़ा मंत्री श्रीमती स्मृति जुबीन इरानी ने आज नई दिल्ली में हस्तशिल्प परिसर का शिलान्यास किया। अपने संबोधन में श्रीमती इरानी ने कहा कि भवन का नाम दीनदयाल अंतर्राष्ट्रीय हस्तशिल्प भवन रखा जाएगा और पुरस्कृत हस्तशिल्पियों को अपने उत्पादों की बिक्री के लिए बारी-बारी से जगह आवंटित की जाएगी। इस प्रक्रिया में दिव्यांग हस्तशिल्पियों को प्राथमिकता दी जाएगी। उन्होंने यह भी बताया कि हस्तशिल्प भवन में देशभर से आने वाले दस्तकारों को रहने की सुविधा भी दी जाएगी। इसके अलावा अलग से अनुसंधान शाखा भी खोली जाएगी और लुप्तप्राय हस्तशिल्प पर अनुसंधान होगा तथा उभरते हुए दस्तकारी उत्पादों और उसके बाजारों का ध्यान रखा जाएगा।
इस समय हस्तशिल्प संबंधी विभिन्न कार्यालय भिन्न-भिन्न स्थानों पर स्थित हैं। हस्तशिल्प भवन तैयार हो जाने के बाद वहां दस्तकारों के लिए 23 दुकानें, दक्षेस देशों के दस्तकारों के लिए एक शोरूम, एक स्टॉल, पांच वीथिकायें और एक सम्मेलन कक्ष बनाये जायेंगे। यहां देशभर के और दक्षेस देशों से आने वाले दस्तकारों को बेहतर सुविधाएं प्रदान की जायेंगी।
इस अवसर पर दक्षिण दिल्ली के सांसद श्री रमेश बिधूड़ी और हस्तशिल्प विकास आयुक्त श्री शांतमनु सहित हस्तशिल्पी उपस्थित थे। हस्तशिल्प भवन का निर्माण एनबीसीसी 113.56 करोड़ रुपये की लागत से कर रहा है। इसका निर्माण 18 महीनों में पूरा हो जाएगा।